

 ประกาศสำนักงานศิลปวัฒนธรรมร่วมสมัย

 เรื่อง รับโอนข้าราชการพลเรือนสามัญ

 ด้วยสำนักงานศิลปวัฒนธรรมร่วมสมัย มีความประสงค์จะรับโอนข้าราชการในสังกัดกระทรวงและกรมต่าง ๆ ไปแต่งตั้งให้ดำรงตำแหน่งที่ว่าง จำนวน 3 ตำแหน่ง ดังนี้

 **1. ตำแหน่งที่รับโอน**

 1.1 ตำแหน่งนักวิชาการเงินและบัญชี ระดับปฏิบัติการหรือชำนาญการ จำนวน 1 ตำแหน่ง ปฏิบัติงานที่กลุ่มคลังและพัสดุ สำนักงานเลขานุการกรม

 1.2 ตำแหน่งนักวิชาการวัฒนธรรม ระดับปฏิบัติการหรือชำนาญการ จำนวน 1 ตำแหน่ง ปฏิบัติงานที่กลุ่มส่งเสริมและพัฒนาเครือข่าย ศูนย์เครือข่ายสัมพันธ์และแหล่งทุน

 1.3 ตำแหน่งนักวิชาการวัฒนธรรม ระดับปฏิบัติการหรือชำนาญการ จำนวน 1 ตำแหน่ง ปฏิบัติงานที่กลุ่มวิจัยและพัฒนาองค์ความรู้ สถาบันศิลปวัฒนธรรมร่วมสมัย

 **2. คุณสมบัติทั่วไปและคุณสมบัติเฉพาะสำหรับตำแหน่ง**

 2.1 คุณสมบัติทั่วไป

 2.1.1 เป็นข้าราชการพลเรือนสามัญมีคุณสมบัติทั่วไป และไม่มีลักษณะต้องห้ามตามาตรา 36 แห่งพระราชบัญญัติระเบียบข้าราชการพลเรือน พ.ศ. 2551

 2.1.2 เป็นผู้ไม่อยู่ระหว่างการถูกลงโทษหรือเคยถูกลงโทษทางวินัย หรือทางอาญา

 2.2 คุณสมบัติเฉพาะสำหรับตำแหน่งนักวิชาการเงินและบัญชี ระดับปฏิบัติการหรือชำนาญการ

 ผู้สมัครต้องมีคุณสมบัติตรงตามมาตรฐานกำหนดตำแหน่งตามที่ ก.พ. กำหนด และปัจจุบันดำรงตำแหน่งนักวิชาการเงินและบัญชี ระดับปฏิบัติการหรือชำนาญการ ปฏิบัติงานทางวิชาการเงิน และบัญชี ซึ่งมีลักษณะงานที่ปฏิบัติเกี่ยวกับการเงิน การงบประมาณ การบัญชีทั่วไปของส่วนราชการ การศึกษา วิเคราะห์ ติดตามประเมินผล การใช้จ่ายเงิน การวิเคราะห์ฐานะทางการเงินและบัญชี การวิเคราะห์งบประมาณ การพัฒนาระบบงานคลัง ตรวจสอบความถูกต้องของการลงบัญชีประเภทต่าง ๆ และปฏิบัติหน้าที่อื่นที่เกี่ยวข้อง

 2.3 คุณสมบัติเฉพาะสำหรับตำแหน่งนักวิชาการวัฒนธรรม ระดับปฏิบัติการหรือชำนาญการ ปฏิบัติงานที่กลุ่มส่งเสริมและพัฒนาเครือข่าย ศูนย์เครือข่ายสัมพันธ์และแหล่งทุน

 ผู้สมัครต้องมีคุณสมบัติตรงตามมาตรฐานกำหนดตำแหน่งตามที่ ก.พ. กำหนด โดยลักษณะงานที่ปฏิบัติเกี่ยวกับงานศิลปวัฒนธรรมร่วมสมัย ซึ่งมีลักษณะงานเกี่ยวกับการศึกษา รวบรวมข้อมูลเครือข่าย และส่งเสริมพัฒนาเครือข่ายศิลปวัฒนธรรมร่วมสมัย ในระดับต่าง ๆ รวมทั้งการจัดกิจกรรมโครงการศิลปวัฒนธรรมร่วมสมัย การพัฒนาและสร้างสรรค์เครือข่ายศิลปวัฒนธรรมร่วมสมัย เช่น สาขาศิลปะการออกแบบ (เครื่องแต่งกาย/ผลิตภัณฑ์) เป็นต้น และปฏิบัติหน้าที่อื่นที่เกี่ยวข้อง

2.4 คุณสมบัติ...

- 2 –

 2.4 คุณสมบัติเฉพาะสำหรับตำแหน่งนักวิชาการวัฒนธรรม ระดับปฏิบัติการหรือชำนาญการ ปฏิบัติงานที่กลุ่มวิจัยและพัฒนาองค์ความรู้ สถาบันศิลปวัฒนธรรมร่วมสมัย

 ผู้สมัครต้องมีคุณสมบัติตรงตามมาตรฐานกำหนดตำแหน่งตามที่ ก.พ. กำหนด โดยลักษณะงานที่ปฏิบัติเกี่ยวกับการศึกษา วิเคราะห์ และส่งเสริมให้มีการพัฒนาองค์ความรู้ และวิชาการ ด้านศิลปวัฒนธรรมร่วมสมัย การส่งเสริม สนับสนุน และเผยแพร่การสร้างองค์ความรู้ด้านศิลปวัฒนธรรมร่วมสมัย การศึกษาและเผยแพร่ผลงานของศิลปินและผู้สร้างสรรค์งานศิลปวัฒนธรรมร่วมสมัย และปฏิบัติหน้าที่อื่น ที่เกี่ยวข้อง

 3. การแสดงความประสงค์ขอโอน

 ข้าราชการผู้ประสงค์ขอโอนสามารถยื่นแบบหนังสือขอโอน ดังนี้

 3.1 ยื่นด้วยตนเองที่กลุ่มบริหารงานบุคคล สำนักงานเลขานุการกรม สำนักงาน-ศิลปวัฒนธรรมร่วมสมัย อาคารที่ทำการกระทรวงวัฒนธรรม ชั้น 3 เลขที่ 10 ถนนเทียมร่วมมิตร เขตห้วยขวาง กรุงเทพมหานคร

 3.2 ส่งทางไปรษณีย์ลงทะเบียนถึงกลุ่มบริหารงานบุคคล สำนักงานเลขานุการกรม สำนักงานศิลปวัฒนธรรมร่วมสมัย อาคารที่ทำการกระทรวงวัฒนธรรม ชั้น 3 เลขที่ 10 ถนนเทียมร่วมมิตร เขตห้วยขวาง กรุงเทพมหานคร

 ทั้งนี้ สามารถดาวน์โหลดแบบคำร้องขอโอนได้ที่ www.ocac.go.th หัวข้อข่าวประชาสัมพันธ์ ตั้งแต่บัดนี้จนถึงวันที่ 22 มกราคม 2561 ในวัน และเวลาราชการ สอบถามรายละเอียดเพิ่มเติมที่ เบอร์โทร 0 209 3745

 4. เอกสารหลักฐานที่ต้องยื่นพร้อมแบบแสดงความประสงค์ขอโอน

 4.1 รูปถ่ายหน้าตรงไม่สวมหมวกและไม่สวมแว่นตาดำ ขนาด 1 นิ้ว จำนวน 1 รูป (ถ่ายไว้ไม่เกิน 1 ปี)

 4.2 สำเนา ก.พ. 7 จำนวน 1 ฉบับ

 4.3 สำเนาวุฒิการศึกษาและระเบียนแสดงผลการเรียน (Transcript) จำนวน 1 ฉบับ

 4.4 สำเนาบัตรประจำตัวเจ้าหน้าที่ของรัฐ จำนวน 1 ฉบับ

 4.5 เอกสารอื่น ๆ เช่น ใบเปลี่ยนชื่อ – สกุล (ถ้ามี)

 5. วิธีการคัดเลือก

 สำนักงานศิลปวัฒนธรรมร่วมสมัย จะดำเนินการคัดเลือกผู้มีคุณสมบัติ โดยพิจารณาจากประวัติการรับราชการ ทั้งนี้ อาจให้มีการสัมภาษณ์เพิ่มเติมเพื่อประเมินความเหมาะสมกับตำแหน่งและลักษณะงานที่ปฏิบัติ ซึ่งสำนักงานศิลปวัฒนธรรมร่วมสมัยจะแจ้ง วัน เวลา และสถานที่ในการสัมภาษณ์ให้ทราบ ในภายหลัง

 ประกาศ ณ วันที่ มกราคม พ.ศ. 2561

 (นางสาววิมลลักษณ์ ชูชาติ)

 ผู้อำนวยการสำนักงานศิลปวัฒนธรรมร่วมสมัย